Ψαρονέφρι με ροδάκινα στο γκριλ
Νόστιμος, καλοκαιρινός, πρωτότυπος ο συνδυασμός, ψαρονέφρι με ψητά ροδάκινα.
60 ml ελαιόλαδο, 30 ml ξίδι βαλσαμικό, 2 κουτ. γλυκού εστραγκόν ξερό, τριμμένο (στα σούπερ μάρκετ), 2 σκελίδες σκόρδο, λιωμένες, 2 κουτ. σούπας μέλι (κατά προτίμηση ανθόμελο), 400 γρ. ψαρονέφρι (σε 1 κομμάτι), αλάτι, πιπέρι φρεσκοτριμμένο, 2 μεγάλα ροδάκινα, κομμένα στη μέση, 1/2 ξερό κρεμμύδι, προτιμότερο κόκκινο, σε λεπτές φέτες, ανάμεικτα σαλατικά, χοντροκομμένα
Για να φτιάξουμε το ψαρονέφρι με ροδάκινα, προθερμαίνουμε το γκριλ του φούρνου στην πιο υψηλή θερμοκρασία.Σε ένα μπολ ανακατεύουμε το ελαιόλαδο με το ξίδι ,το εστραγκόν και το σκόρδο. Χωρίζουμε το μείγμα σε δύο μπολ.  Στο ένα βάζουμε το μέλι.Αλείφουμε το ψαρονέφρι με το μείγμα του μπολ που περιέχει το μέλι. Αλατοπιπερώνουμε και το ψήνουμε στο γκριλ για περίπου 15λεπτά, γυρνώντας το ενδιάμεσα και αλείφοντάς το με όσο από το μείγμα έχει περισσέψει μέχρι να καραμελώσει.Το βγάζουμε από το φούρνο, το καλύπτουμε με αλουμινόχαρτο και το αφήνουμε να ξεκουραστεί για περίπου 10 λεπτά. στη συνέχεια, το κόβουμε σε λεπτές φέτες με κοφτερό μαχαίρι.Με το ζουμί που έχει μείνει στο ταψί αλείφουμε τα ροδάκινα και τα βάζουμε με την κομμένη πλευρά προς τα κάτω στο γκριλ να ψηθούν για 5 λεπτά ή μέχρι να μαλακώσουν και να πάρουν χρώμα. Τα βγάζουμε από το φούρνο και τα κόβουμε και αυτά σε φέτες.Αρταίνουμε τα σαλατικά με το μισό μείγμα βαλσαμικού-λαδιού που κρατήσαμε. Προσθέτουμετο κρεμμύδι, αλατοπιπερώνουμε και ανακατεύουμε.Απλώνουμε τη σαλάτα σε πιατέλα και προσθέτουμε τις φέτες του κρέατος και των ροδάκινων. Σερβίρουμε το ψαρονέφρι με λεπτές μπρουσκέτες αλειμμένες με κατίκι Δομοκού και πασπαλισμένες με θυμάρι.
Ροδάκινο,Χοιρινό